Eliezeris Gordonas

Eliezeris Gordonas (1841 arba 1840 m. – 1910 m. Londone) – rabinas, Telšių ješivos vadovas.

 Biografija 
Kada ir kur Eliezeris Gordonas gimė, nėra iki galo aišku. Vienais duomenimis, jis gimė 1841 m. netoliese Vilniaus, o kitų šaltinių duomenimis, 1840 m. netoliese Minsko ar Kauno.Sakralinis žydų kultūros paveldas. Telšių rabinų seminarija ješiva ir sinagogos. Bernardinai.lt. Nuoroda tikrinta 2023-05-06.

Eliezeris Gordonas mokėsi Kaune pas Izraelį Salanterį. Daug laiko skyrė Toros tyrinėjimams. Nuo 1874 m. buvo rabinas Kelmėje, vadovavo jos ješivai, po to Slabodkoje (Vilijampolėje), dar vėliau Telšių vyriausiasis rabinas (juo buvo iki mirties). 1884–1885 m. tapo Telšių ješivos vadovu. Jam vadovaujant, ješiva išgyveno pakilimą, joje iš dalies modernizuotas mokymosi procesas (studentai turėjo mokėti už išlaikymą, atsižvelgiant į žinių lygį ir padarytą pažangą, suskirstyti į penkias klases). Eliezeris Gordonas ir Simonas Škopas – vad. „Telšių“ mokymosi sistemos pradininkai.Žydų štetlas Telšiuose. Telšių žinios. Nuoroda tikrinta 2023-05-06. Šią sistemą paskui įdiegė nemaža dalis litvakų kilmės rabinų vadovaujamų Amerikos ješivų.

Telšių ješivai Eliezeris Gordonas vadovavo iki mirties.Telšiai. Žydai Lietuvoje. Suarchyvuota 2011-11-01. Mirė 1910 m. netikėtai susirgęs per vizitą Londone, kur rūpinosi aukomis ješivai atstatyti po tais metais kilusio gaisro.Gordon, Eliezer. Encyclopedia.com. Nuoroda tikrinta 2023-05-06.

 Išnašos 

Kategorija:Lietuvos rabinai